CELEX: 32018D1214(01)
Language: bg
Date: 2018-12-11 00:00:00
Title: Решение на Съвета от 11 декември 2018 година за приемане на позицията на Съвета по втория проектобюджет на Европейския съюз за финансовата 2019 година

14.12.2018   
               
               
                  BG
               
               
                  Официален вестник на Европейския съюз
               
               
                  C 451/2
               
            
         РЕШЕНИЕ НА СЪВЕТА
         от 11 декември 2018 година
         за приемане на позицията на Съвета по втория проектобюджет на Европейския съюз за финансовата 2019 година
         (2018/C 451/02)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 314, параграф 3 от него, във връзка с Договора за създаване на Европейската общност за атомна енергия, и по-специално член 106а от него,
         като има предвид, че:
         
                     (1)
                  
                  
                     на 30 ноември 2018 г. Комисията представи предложение, съдържащо втори проект за общ бюджет на Европейския съюз за финансовата 2019 година (1),
                  
               
                     (2)
                  
                  
                     Съветът разгледа предложението на Комисията с оглед определянето на позиция, която да е съвместима по отношение на приходната част с Решение 2014/335/ЕС, Евратом на Съвета от 26 май 2014 г. относно системата на собствените ресурси на Европейския съюз (2), а по отношение на разходната част — с Регламент (ЕС, Eвратом) № 1311/2013 от 2 декември 2013 г. за определяне на многогодишната финансова рамка за годините 2014—2020 (3),
                  
               
                     (3)
                  
                  
                     предвид необходимостта да се приеме в най-кратък срок позиция на Съвета по втория проектобюджет, за да може бюджетът да бъде окончателно приет преди началото на финансовата 2019 година, което ще осигури непрекъснатост на дейността на Съюза, е оправдано, в съответствие с член 3, параграф 3 от Процедурния правилник на Съвета, да бъде съкратен срокът от осем седмици за информиране на националните парламенти, както и срокът от десет дни за включване на въпроса в предварителния дневен ред на Съвета съгласно член 4 от Протокол (№ 1),
                  
               ПРИЕ НАСТОЯЩОТО РЕШЕНИЕ:
         
            Член единствен
            Позицията на Съвета по втория проект за общ бюджет на Европейския съюз за финансовата 2019 година беше приета от Съвета на 11 декември 2018 г.
            Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.
         
         
            Съставено в Брюксел на 11 декември 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  COM(2018) 900 final.
         
            (2)  ОВ L 168, 7.6.2014 г., стр. 105.
         
            (3)  ОВ L 347, 20.12.2013 г., стр. 884.